stanford-oval/wikipedia huggingface dataset:
Sergio Goretti

Sergio Goretti (2. huhtikuuta 1929 Città di Castello – 22. kesäkuuta 2012) oli italialainen roomalaiskatolinen piispa. Hänet vihittiin papiksi 5. huhtikuuta 1953 ja nimitettiin Assisin ja Nocera Umbra-Gualdo Tadinon hiippakuntien johtoon 14. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.
Goretti sai 30. syyskuuta 1986 nimityksen yhdistetyn Assisi-Nocera Umbra-Gualdo Tadinon hiippakunnan piispaksi, jona hän toimi, kunnes jäi eläkkeelle 19. marraskuuta 2005.
Shelley

Shelley on seuraavien henkilöiden sukunimi:
Alex Shelley (s. 1983), yhdysvaltalainen showpainija
Bruce Shelley (s. 1948), yhdysvaltalainen pelisuunnittelija
George Ernest Shelley (1840–1910), englantilainen geologi ja ornitologi
Howard Shelley (s. 1950), brittiläinen pianisti ja kapellimestari
Jody Shelley (s. 1976), kanadalainen jääkiekkoilija
Mary Shelley (1797–1851), englantilainen kirjailija
Percy Bysshe Shelley (1792–1822), englantilainen runoilija
Rachel Shelley (s. 1969), brittiläinen näyttelijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Shelley-Ann Brown

| Mitalit | Mitalit | Mitalit |  |
| --- | --- | --- | --- |
|  Shelley-Ann Brown vuonna 2010. |  Shelley-Ann Brown vuonna 2010. |  Shelley-Ann Brown vuonna 2010. |  |
Naisten rattikelkkailu
Maa:   Kanada
|  Olympialaiset  |  Olympialaiset  |  Olympialaiset  |  |
|  Hopeaa | Vancouver 2010 | 2-naisen |  |
Shelley-Ann Brown (s. 15. maaliskuuta 1980 Scarborough, Ontario) on kanadalainen rattikelkkailija. Hän saavutti kahden naisen rattikelkkailussa olympiahopeaa Helen Uppertonin parina Vancouverissa 2010 edellään toinen kanadalaispari.
Savoia Film

Savoia Film oli 1910-luvulla toiminut italialainen elokuvayhtiö.
Taidemaalari Pier Antonio Gariazzo ja belgialainen Daniele Plucker perustivat Savoia Filmin Torinossa vuonna 1911. Se tuotti dokumentteja, historiallisia elokuvia, draamoja ja komedioita ja nousi pian yhdeksi Italian tärkeimmistä elokuvayhtiöistä. Vuonna 1914 Savoia Film muutettiin osakeyhtiöksi ja sen pääomistajaksi ja johtajaksi tuli pankkiiri Angelo Cravario.
Savoia Filmin ohjaajina työskentelivät muun muassa Nino Oxilia, Ubaldo Maria Del Colle, Sandro Camasio, Gabriel Moreau, Oreste Mentasti ja Telemaco Ruggeri. Näyttelijöitä olivat Ubaldo Maria Del Colle, Maria Jacobini, Italia Almirante Manzini, Adriana Costamagna, Lidia Quaranta, Alberto Nepoti, Vitale De Stefano, Dillo Lombardi, Totò Majorana, Gian Paolo Rosmino, Felice Carena ja Azucena Della Porta.
Yhtiön toiminta lakkasi talousvaikeuksiin vuonna 1918 ja se lopetettiin vuonna 1921. Seitsemän vuoden aikana Savoia Film ehti tuottaa yli 200 elokuvaa.
Elokuvia

Il focolare domestico, 1914
Aiheesta muualla

Savoia Film Internet Movie Databasessa (englanniksi)
Selinoúntas

| Selinoúntas> Σελινούντας |
| --- | --- |
 Gkremistóksen vesiputous Selinoúntas-joen alkulähteillä.
Alkulähde:  Erýmanthos-vuori  38°05′50″N, 21°53′22″E
Laskupaikka:  Korintinlahti lähellä Aígiota  38°13′40″N, 22°8′57″E
Maat:  Kreikka
Pituus:  n. 48 km
Selinoúntas (kreik. Σελινούντας, kath.kreik. Σελινούς, Selinoús), antiikin Selinus (m.kreik. Σελινοῦς, Selinūs tai Selinous, lat. Selinus), on joki Peloponnesoksen niemimaalla Kreikassa. Se saa alkunsa Erýmanthos-vuoren pohjoispuolelta ja laskee Korintinlahteen Aígion kaupungin itäpuolella Valimítikan ja Rodián kylien välillä. Joen pituus on noin 48 kilometriä.
Selinoúntas virtaa Akhaian alueyksikön alueella. Sen sivujokia ovat Manesaíikos ja Tranó Lagkádi. Antiikin aikana Selinus-joki laski mereen Aigionin ja Heliken kaupunkien välillä. Joen varren rotko-osuus on osa kahta Natura-aluetta, joista toinen on luonto- ja toinen lintudirektiivin mukainen.
Aiheesta muualla

Kuvia tai muita tiedostoja aiheesta Selinoúntas Wikimedia Commonsissa
Shannon Purser

| Shannon Purser |
| --- | --- |
 Shannon Purser San Diegon Comic-Conissa vuonna 2017.
Henkilötiedot
Syntynyt: 27. kesäkuuta 1997 (ikä 27) Atlanta, Georgia, Yhdysvallat
Kansalaisuus:  Yhdysvallat
Ammatti:  näyttelijä
Näyttelijä
Aktiivisena:  2016–
Merkittävät roolit:  Stranger Things Riverdale
Aiheesta muualla
IMDb 
Shannon Purser (s. 27. kesäkuuta 1997 Atlanta, Georgia) on yhdysvaltalainen näyttelijä. Hän teki näyttelydebyyttinsä tieteiskauhusarjassa Stranger Things (2016–2022), jossa hän näytteli Barbara ”Barb” Hollandia. Hahmon pienestä roolista huolimatta, siitä tuli fanisuosikki ja se toi Purserille runsaasti huomiota sekä parhaan draamasarjan vierailevan naisnäyttelijän Primetime Emmy -ehdokkuuden.
Purser teki elokuvadebyyttinsä yliluonnollisessa kauhuelokuvassa Wish Upon (2017) ja näytteli pääosaa komediaelokuvassa Sierra Burgess on luuseri (2018). Hän on myös näytellyt televisiosarjoissa Riverdale (2017–2023) ja Rise (2018).
Purser on myös julkisesti puhunut pakko-oireisen häiriön kanssa elämisestä sekä mielenterveys- ja ahdistuneisuusasioista. Purser on biseksuaali.
Aiheesta muualla

Shannon Purser Internet Movie Databasessa. (englanniksi)
Sacheen Littlefeather

| Sacheen Littlefeather |
| --- | --- |
 Sacheen Littlefeather vuonna 1973 45. Oscar-gaalassa, hän ilmoitti Marlon Brandon puolesta että tämä kieltäytyy Kummisetä-elokuvasta myönnetystä palkinnosta.
Henkilötiedot
Koko nimi:  Sacheen Littlefeather (alk. Marie Louise Cruz)
Syntynyt: 14. marraskuuta 1946 Salinas, Yhdysvallat
Kuollut: 2. lokakuuta 2022 (75 vuotta) Novato, Kalifornia, Yhdysvallat
Ammatti:  alkuperäiskansa-aktivisti, näyttelijä ja malli
Aiheesta muualla
Viralliset kotisivut
IMDb 
Sacheen Littlefeather (alk. Marie Louise Cruz, 14. marraskuuta 1946 Salinas, Kalifornia, Yhdysvallat – 2. lokakuuta 2022 Novato, Kalifornia, Yhdysvallat) oli yhdysvaltalainen alkuperäiskansa-aktivisti, näyttelijä ja malli. Hänet muistetaan vuoden 1973 Oscar-palkintojen jakotilaisuudesta, jossa hän kieltäytyi Marlon Brandon puolesta tälle Kummisetä-elokuvasta myönnetystä palkinnosta. Brando boikotoi Oscar-tilaisuutta, sillä hän vastusti vääristynyttä tapaa, jolla Hollywood esitti Amerikan alkuperäiskansoja elokuvatuotannoissa. Samalla Brando halusi kiinnittää laajan yleisön huomion Wounded Kneen valloitukseen.
Littlefeatherin kuoleman jälkeen hänen siskonsa paljastivat, että heidän isänsä olisi ollut alun perin meksikolainen, eikä heidän perheellään olisi ollut alkuperäiskansojen kanssa mitään tekemistä. Myös White Mountain Apache -heimo on todennut, ettei ole olemassa todisteita siitä, että Littlefeather kuului heimoon.
Nuoruus

Sacheen Littlefeather syntyi Kalifornian Salinasissa. Hänen nimensä oli alkujaan Marie Cruz. Hänen isänsä kuului, hänen omien sanojensa mukaan, apasseihin ja yaquihehin ja hänen äitinsä oli eurooppalaistaustainen yhdysvaltalainen. Littlefeatherin kasvatti pääosin hänen äitinsä vanhemmat. Hän alkoi kiinnostua omasta identiteetistään opiskellessaan Haywardin collegessa. Hän osallistui muun muassa vuonna 1969 Alcatrazin valtaukseen, jonka aikana hän otti myös käyttöönsä nimen Sacheen Littlefeather.
Ura

Littlefeather pääsi 1970-luvulla opiskelemaan sanfranciscolaiseen American Conservatory Theateriin. Hän työskenteli tämän jälkeen radiotuotannoissa ja televisiomainoksissa, mutta hän ei juuri saanut rooleja Hollywood-elokuvista.
Littlefeather tapasi Marlon Brandon, kun hän oli 1970-luvun alussa puhumassa Yhdysvaltain telehallintoviraston tilaisuudessa rotu- ja vähemmistöasioista. Brando pyysi Littlefeatheria edustamaan häntä vuoden 1973 Oscar-gaalassa. Brando aikoi boikotoida gaalaa protestina tavalle, jolla elokuva-ala kuvasi Yhdysvaltain alkuperäisasukkaita. Brando halusi myös tuoda esiin Wounded Kneen tilanteen, jossa Amerikan intiaaniliikkeen edustajat olivat vastakkain Yhdysvaltain liittovaltion sheriffin ja muiden lainvalvojien kanssa.
Brando olisi saanut gaalassa parhaan miespääosan Oscarin elokuvasta Kummisetä. Littlefeather nousi Marlon Brandon puolesta lavalle ja kertoi, että Brando kieltäytyy palkinnosta alkuperäisasukkaiden kohtelun vuoksi. Hän ei kuitenkaan saanut lukea Brandon kirjoittamaa viestiä, vaan hän sai vain 60 sekuntia aikaa sanoa sanottavansa. Littlefeather sai kuitenkin puheen myöhemmin esille lehdistötilaisuudessa, ja The New York Times julkaisi sen kolme päivää myöhemmin. Littlefeather sai gaalassa sekä applodeja että buuauksia, mutta yleisön vastaanotto gaalan jälkeen oli pääosin kielteinen. Monet näyttelijät, kuten John Wayne, Clint Eastwood ja Charlton Heston, arvostelivat Brandoa ja Littlefeatheria. Yhdysvaltain elokuva-akatemia pyysi Littlefeatherilta lähes 50 vuotta myöhemmin anteeksi tämän saamaa kohtelua.
Littlefeatherilla oli Oscar-gaalan jälkeisinä vuosina rooleja muun muassa elokuvissa The Trial of Billy Jack (1974), The Gang that Couldn't Shoot Straight ja Winter Hawk sekä televisiossa. Littlefeather sanoo joutuneensa Hollywoodin ”mustalle listalle”. Hän menetti myös näyttelijäinliitto SAG:n jäsenyyden.
Littlefeather lopetti uransa pian tämän jälkeen. Hän opiskeli Antiochin yliopistossa holistista hoitoa, kirjoitti terveysaiheisia kolumneja kiowojen sanomalehteen ja opetti perinteistä lääketiedettä Tucsonissa. Hän perusti Pohjois-Amerikan alkuperäisasukkaiden esiintyvien taiteilijoiden rekisterin ja oli edistämässä alkuperäisasukkaiden huomioimista televisiossa ja elokuvissa.
Aiheesta muualla

Kuvia tai muita tiedostoja aiheesta Sacheen Littlefeather Wikimedia Commonsissa
Sacheen Littlefeather Internet Movie Databasessa (englanniksi)
Sami Orpana

Sami Orpana (s. 28. helmikuuta 1990) on suomalainen ampumahiihtäjä. Hän edustaa ampumahiihdossa Lahden Hiihtoseuraa ja maastohiihdossa Hollolan Urheilijoita.
Orpana osallistui ampumahiihdon nuorten MM-kisoihin vuosina 2008, 2010 ja 2011. Vuoden 2015 universiadeissa hän oli yhteislähtökilpailussa yhdeksäs.
Ampumahiihdon maailmancupiin Orpana osallistui ensimmäisen kerran kaudella 2009–2010 ollen Holmenkollenissa pikakilpailun 85:s. Kaudella 2010–2011 hän kilpaili Oberhofin osakilpailussa. Seuraavan kerran Orpana osallistui maailmancupiin kaudella 2015–2016. Hänen paras sijoituksensa on 76:s Ruhpoldingin pikakilpailusta vuonna 2016.
Orpana on hiihtänyt myös IBU-Cupia.
SMS Goeben

| SMS Goeben |
| --- | --- |
 SMS Goeben

Aluksen vaiheet
Rakentaja:  Blohm + Voss, Hampuri
Kölinlasku:  28. elokuuta 1909
Laskettu vesille:  28. maaliskuuta 1911
Palveluskäyttöön:  2. heinäkuuta 1912
Poistui palveluskäytöstä:  Ottomaanien laivastolle 16. elokuuta 1914 20. joulukuuta 1950
Loppuvaihe:  romutettu 1973
Tekniset tiedot
Uppouma:  22 979 t (suunniteltu) 25 400 t (kuormattu)
Pituus:  186,6 m
Leveys:  30 m
Syväys:  9,2 m
Koneteho:  59 000 hv (39 MW)
Nopeus:  25,5 solmua
Miehistöä:  43 upseeria ja 1 010 miestä
Aseistus
Aseistus:  10 × 28 cm/L50 tykkiä 12 × 15 cm tykkiä 12 × 8,8 cm tykkiä
SMS Goeben oli Saksan keisarikunnan laivaston Moltke-luokan taisteluristeilijä ensimmäisessä maailmansodassa. Se oli suurennettu versio SMS Von der Tannista, johon verrattuna alukselle oli lisätty yksi pääaseen torni sekä suojaa.
Valmistus

Alus tilattiin Blohm + Vossilta Hampurista, missä köli laskettiin 28. elokuuta 1909. Alus laskettiin vesille 28. maaliskuuta 1911 nimettynä Saksan–Ranskan sodan kenraalin August Karl von Goebenin mukaan ja valmistui 28. elokuuta 1912.
Palvelus

Pari kuukautta palvelukseen ottamisensa jälkeen Goeben muodosti kevyen risteilijän SMS Breslaun kanssa Saksan Välimeren laivueen, jota komensi lokakuusta 1913 alkaen kontra-amiraali Wilhelm Souchon. Alukset partioivat Välimerellä Balkanin sotien aikana.
Ensimmäisen maailmansodan alettua 28. heinäkuuta 1914 alukset joutuivat vetäytymään Osmanien valtakuntaan Konstantinopoliin. Ne siirrettiin Osmanien valtakunnalle 16. elokuuta, jolloin Goebenista tehtiin Osmanien laivaston lippulaiva Yavuz Sultan Selim. Alus kohtasi menestyksellisesti Venäjän keisarikunnan laivaston Mustallemerelle sijoitettuja aluksia. Alus osui 26. joulukuuta 1914 kahteen venäläisten laskemaan miinaan, jolloin siihen pääsi noin 2 000 tonnia vettä. Se osui 20. tammikuuta 1918 Dardanelleille kolmeen brittiläiseen miinaan upotettuaan monitori HMS Raglanin. Yhdenkään miinan räjähdys ei läpäissyt aluksen torpedovyötä.
Aluksen nimi lyhennettiin normaalisti Yavuziksi, mistä tehtiinkin 1936 aluksen virallinen nimi. Se kuljetti 1938 Mustafa Kemal Atatürkin jäännökset Istanbulista İzmitiin. Alus oli Turkin laivaston lippulaivana vuoteen 1950. Se romutettiin 1973, kun Saksan hallitus ei ollut suostunut maksamaan aluksesta Turkin pyytämää hintaa. Romuttamisensa aikaan alus oli vanhin Yhdysvaltain ulkopuolella ollut dreadnought-taistelulaiva.
Aiheesta muualla

Messinan läpimurto, Hakkapeliitta, 23.09.1930, nro 39, s. 10, Kansalliskirjaston digitaaliset aineistot
Shannon Tweed

| Shannon Tweed |
| --- | --- |
 Shannon Tweed vuonna 2007
Henkilötiedot
Syntynyt: 10. maaliskuuta 1957 (ikä 67) St. John’s, Newfoundland
Kansalaisuus:   Kanada
Ammatti:  näyttelijä, valokuvamalli
Aiheesta muualla
Kotisivu
Shannon Lee Tweed (s. 10. maaliskuuta 1957 St. John’s, Newfoundland) on kanadalainen näyttelijä ja valokuvamalli. Tweed tunnetaan muun muassa entisenä Playboy-mallina. Hän asuu avioliitossa Kiss-yhtyeen Gene Simmonsin kanssa ja heillä on kaksi lasta. Hän ja Simmons menivät naimisiin 1. lokakuuta 2011.
Tweed oli marraskuun 1981 Playmate of the Month ja vuoden 1982 Playmate of the Year.
Aiheesta muualla

Shannon Tweed Internet Movie Databasessa. (englanniksi)
Shannon Tweed Playboy.com:issa (englanniksi)
Sami Nyman

Sami Nyman (s. 5. elokuuta 1981) on suomalainen salibandyn pelaaja, pelipaikaltaan hyökkääjä.
Nyman on pelannut Salibandyliigassa Classicissa, Gunnersissa ja Nokian KrP:ssa.  Kaudella 2008–2009 hän pelasi Sveitsissä SML-liigan UHC Usterissa.
25. lokakuuta 2010 Nyman teki 300. liigamaaliinsa. Häntä ennen 300 maalia Salibandyliigassa olivat tehneet Tero Karppanen ja Santtu Manner. 10. lokakuuta 2011 hän nousi Tero Karppasen ohi Salibandyliigan maalintekijätilaston kärkeen.
Suomen maajoukkueessa Nyman on 30.9.2010 mennessä pelannut 28 ottelua, joissa hän on tehnyt 19 maalia ja antanut 10 maalisyöttöä.
Sekuntikello

Tyypillinen analoginen sekuntikello.
Digitaalinen sekuntikello.
Sekuntikello on kädessä pidettävä kello, jota käytetään mittaamaan jonkin tapahtuman kestoa tai kahden tapahtuman välillä kulunutta aikaa. Sitä käytetään ajanottoon esimerkiksi laboratoriokokeissa ja useissa urheilulajeissa, kuten pikajuoksu. Sekuntikello näyttää kuluneen ajan jopa sekunnin sadasosien tarkkuudella, ja pisin mitattava aika voi olla jopa yli tunnin pituinen. Toimintaperiaatteeltaan sekuntikellot ovat mekaanisia tai digitaalisia (kvartsi-) kellolaitteita, jotka on varustettu pysäytys- ja käynnistystoiminnoilla ja digitaaliset versiot usein myös erilaisilla väliaikojen muistitoiminnoilla.
Myös monista digitaalisista rannekelloista löytyy sekuntikellotoiminto, samoin se on muun muassa monissa matkapuhelimissa.
Rush (vuoden 2008 televisiosarja)

| Rush |
| --- | --- |
Tyyli:  Poliisisarja    Draamasarja
Kestoaika:  45 minuuttia
Pääosissa:  Rodger Corser   Callan Mulvey  Claire van der Boom   Josef Ber   Nicole da Silva   Ashley Zukerman   Jolene Anderson   Kevin Hofbauer   Antony Starr   Samuel Johnson   Catherine McClements
Alkuperämaa:   Australia
Alkuperäiskieli:  englanti
Verkko:   Network Ten    Yle TV2    Yle Areena
Esitetty:  2. syyskuuta 2008 – 17. marraskuuta 2011
Tuotantokausia:  4
Jaksoja:  70
Ikäraja:  
Tuotanto
Säveltäjä(t):  Stephen Rae
Leikkaaja(t):  Rodrigo Balart
Tuotantoyhtiö(t):  Southern Star
Aiheesta muualla
Virallinen sivusto
IMDb 
Rush on australialainen poliisi-draamasarja, jonka ensimmäinen jakso nähtiin Australiassa syyskuussa 2008. Sarja sijoittuu Melbourneen, Victoriaan ja keskittyy poliisin taktisen tiimin jäseniin. Suomessa sarjaa on näytetty Yle TV2:ssa sekä Yle Areenassa.
Juoni

Sarja seuraa maineikkaan Tactical Response (TR) -tiimin jäsenien elämää. Sarjan fiktiivinen tiimi perustuu oikeaan Victorian poliisin Critical Incident Response Team -ryhmään, joka on erittäin liikkuva yksikkö ja täyttää operatiivisen aukon yleisvelvollisuuksia hoitavan poliisin sekä SWAT:in kaltaisen Victoria Police Special Operations Group -ryhmän välillä. Sarjan tiimi nähdään vastaamassa väkivaltaisiin tapauksiin, kuten autovarkauksiin, itsemurhiin ja aseellisiin hyökkäyksiin. Rush keskittyy TR-tiimin jäseniin, heidän tiedustelu-upseeriinsa Leon Brozniciin sekä ylitarkastaja Kerry Vincentiin. Sarjassa tutustutaan tiimin työ- ja yksityiselämään.
Suurin osa jaksoista sisältää ainakin yhden pääjuonen sekä yhden tai kaksi sivujuonta joka jakson läpi. Joissakin tapauksissa keskitytään yhteen pääjuoneen ja jäsenten yksityiselämät muodostavat pienempiä sivujuonia, jotka ulottuvat useampaan jaksoon. Yleensä tiimi jaetaan kahdeksi: Yksi tiimi tapausta kohden ja sivujuonessa oleva tiimi tapaa pääjuonessa olevan tiimin jossain vaiheessa jaksoa. Tavallisesti kuuden hengen tiimi jaetaan kahteen ajoneuvoon, jotka tunnetaan nimillä TR01 ja TR02.
Neljännellä tuotantokaudella juonen rakennetta uudistettiin niin, että vain yksi, laajamittainen juoni kulki kaikkien 13 jakson läpi poiketen edellisistä tuotantokausista.
Tuotanto

Sarjan pilotti, alkuperäiseltä nimeltään Rapid Response kuvattiin vuonna 2004 ja se perustui aiempaan Police Rescue -sarjan käsikirjoitukseen. Pilotissa esiintyi useita hahmoja ja näyttelijöitä, jotka eivät tulleet takaisin sarjaa varten. Sarja hylättiin alun perin, mutta vuosia myöhemmin otettiin tuotantoon, koska käsikirjoittajien lakko 2007–2008 Yhdysvalloissa vaikutti Ten-kanavan maahantuontisarjoihin.
Josef Berin näyttelemä ylikonstaapeli Dominic "Dom" Wales oli alun perin käsikirjoitettu kuolemaan ensimmäisellä tuotantokaudella, mutta kesken tuotannon Van der Boom pyysi vapautusta roolistaan. Hänen Yhdysvaltojen työviisuminsa oli hyväksytty, mikä vaati muuttamista Yhdysvaltoihin. Tämän johdosta Van der Boomin hahmo kuoli Berin hahmon sijasta. Jolene Anderson liittyi mukaan 16. heinäkuuta 2009 alkaneelle toiselle tuotantokaudelle.
Sarja on kuvattu Australian Victoriassa sekä harvaan asutuilla että suurkaupunkialueilla.
Kolmas kausi alkoi Australiassa 22. heinäkuuta 2010.
Channel Ten -kanavan Rick Maier vahvisti 13-jaksoisen neljännen kauden 12. marraskuuta 2010. Neljännen kauden kuvaukset alkoivat 6. toukokuuta 2011.
Näyttelijät ja hahmot

| Näyttelijä | Hahmo | Arvo | Aiemmat arvot | Kesto | Jaksot |
| --- | --- | --- | --- | --- | --- |
| Rodger Corser | Lawson Blake | "vanhempi ylikonstaapeli" (Senior Sergeant) |  | 2008-2011 | 01-70 |
| Callan Mulvey | Brendan "Josh" Joshua | ylikonstaapeli (Sergeant) |  | 2008-2011 | 01-70 |
| Claire van der Boom | Grace Barry | vanhempi konstaapeli (Senior Constable) |  | 2008 | 01-11 |
| Josef Ber | Dominic Wales | ylikonstaapeli (Sergeant) |  | 2008-2010 | 01-51 |
| Nicole da Silva | Stella Dagostino | vanhempi konstaapeli (Senior Constable) | nuorempi konstaapeli (Constable) | 2008-2011 | 01-70 |
| Ashley Zukerman | Michael Sandrelli | vanhempi konstaapeli (Senior Constable) | nuorempi konstaapeli (Constable) | 2008-2011 | 01-65 |
| Samuel Johnson | Leon Broznic | tiedustelu-upseeri (Intelligence Officer) |  | 2008-2011 | 01-70 |
| Catherine McClements | Kerry Vincent | poliisitarkastaja (Superintendent) | komisario (Inspector) | 2008-2011 | 01-70 |
| Jolene Anderson | Shannon Henry | ylikonstaapeli (Sergeant) | vanhempi komstaapeli (Senior Constable) | 2009-2011 | 14-70 |
| Kevin Hofbauer | Christian Tapu | nuorempi konstaapeli (Constable) |  | 2010-2011 | 36-70 |
| Antony Starr | Charlie Lewis | "vanhempi ylikonstaapeli" (Senior Sergeant) |  | 2011 | 58-70 |
Näyttelijät ja hahmot > Erikoisvierailijat

| Näyttelijä | Hahmo | Tuotantokausi | Jaksot |
| --- | --- | --- | --- |
| Asher Keddie | Jacinta Burns | 2 | 7 |
Näyttelijät ja hahmot > Vierailevat hahmot

| Näyttelijä | Hahmo | Tuotantokaudet | Jaksot |
| --- | --- | --- | --- |
| Todd MacDonald | Connor Barry | 1 | 6 |
| Kate Jenkinson | Nina Wise | 1,2 | 4 |
| Maia Thomas | Sandrine Wales | 1,2 | 4 |
| Zed Ledden | Brian Marshall | 1,2 | 3 |
| Adam Zwar | Martin "Marty" Gero | 1,2 | 2 |
| Paul Ireland | Boyd Kemper | 2 | 5 |
| Nathaniel Dean | Andrew Kroinin | 2,3 | 5 |
| Camille Keenan | Audrey Khoo | 3 | 15 |
| Jane Allsop | Tash Button | 3,4 | 12 |
| Ella Shenman | Minka Button | 3,4 | 6 |
| Ian Meadows | James Vincent | 3,4 | 5 |
| Emily Wheaton | Amber Cushing | 4 | 9 |
| Elena Mandalis | Anna Vargis | 4 | 8 |
Käännös suomeksi
Siedlcen voivodikunta

Siedlcen voivodikunnan sijainti Puolan kartalla.
Siedlcen voivodikunta (puol. województwo siedleckie) oli vuosina 1975–1998 yksi Puolan 49 voivodikunnasta. Sen hallintokeskus oli Siedlce. Siedlcen voivodikunnan alue jaettiin vuoden 1999 hallintouudistuksessa nykyisille Lublinin ja Masovian voivodikunnille.
Salaiset leikit

| Salaiset leikit> Choses secrètes |
| --- | --- |

Ohjaaja:  Jean-Claude Brisseau
Käsikirjoittaja:  Jean-Claude Brisseau
Tuottaja:  Jean Francois Geneix
Säveltäjä:  Xavier Pirouselle
Kuvaaja:  Wilfrid Sempe
Leikkaaja:  Maria-Louis Garcia
Pääosat:   Coralie Revel  Sabrina Seyvecou  Roger Mirmont  Fabrice Deville 
Valmistustiedot
Valmistusmaa:  Ranska
Levittäjä:  Palisades Tartan Netflix
Ensi-ilta:  2002
Kesto:  113 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Salaiset leikit (Choses secrètes) on vuonna 2002 ensi-iltansa saanut Jean-Claude Brisseaun käsikirjoittama ja ohjaama eroottinen draamaelokuva. Se kertoo striptease-artisti Nathaliesta (Coralie Revel) ja baarityöntekijä Sandrinesta (Sabrina Seyvecou), jotka saavat potkut kieltäydyttyään seksin myymisestä. He ryhtyvät taisteluun miessukupuolta vastaan aseinaan seksi ja väkivalta.
Vastaanotto

Arvostettu ranskalainen elokuvalehti Cahiers du cinéma valitsi elokuvan vuoden 2002 parhaaksi. Ohjaaja Brisseau palkittiin Ranskan kulttuuripalkinnolla Cannesin filmifestivaaleilla.
Film-O-Holic -sivustolla Mirva Tuusa arvioi elokuvan lukuisista seksikohtauksista ja tirkistelystä huolimatta pysyttelevän ”ranskalaisen älykkään erotiikan” tyylilajissa olematta pornoa. MTV3:n Tuuve Aron mielestä elokuva on ”harvinaisen lattea voyeurismin ja ekshibitionismin ylistyslaulu puettuna ’rohkeaan’ ja ’kantaaottavaan’ asuun.”
Käännös suomeksi